 **REPUBLIKA HRVATSKA**

 **OSJEČKO-BARANJSKA ŽUPANIJA**

 **OPĆINA PODRAVSKA MOSLAVINA**

 **OPĆINSKI NAČELNIK**

KLASA: 101-01/22-01/2

URBROJ: 2158-31-03-22-1

U Podravskoj Moslavini, 17. svibnja 2022. godine

Na temelju članka 43. Statuta Općine Podravska Moslavina („Službeni glasnik Općine Podravska Moslavina“, br. 3/21 i 18/21) općinski načelnik Općine Podravska Moslavina objavljuje

**JAVNI POZIV**

**za prijavu kandidata za**

**Program zapošljavanje nezaposlenih osoba u javnim radovima na području Općine Podravska Moslavina za 2022. godinu**

Općina Podravska Moslavina u suradnji s Hrvatskim zavodom za zapošljavanje raspisala je natječaj za javne radove sa ciljem zapošljavanja nezaposlenih osoba s područja Općine Podravska Moslavina na društveno korisnom radu.

Prijem u radni odnos na određeno vrijeme u trajanju od 3 mjeseca radi provedbe javnih radova kroz Mjeru Javnog rada uz 100% financiranje Hrvatskog zavoda za zapošljavanje.

**Naziv radnog mjesta**: JAVNI RADOVI – radnik/radnica na uređenju javnih površina

Riječi i pojmovi u ovom javnom pozivu koji imaju rodno značenje, odnose se jednako na muški i ženski rod, neovisno u kojem rodu su navedeni.

**Broj izvršitelja**: 2

**Radno vrijeme**: Puno radno vrijeme

**Razina obrazovanja**: osobe bez obrazovanja (bez kvalifikacije), završena osnovna škola, završena srednja škola u trajanju tri ili četiri godine.

Radno iskustvo nije potrebno.

**Opis poslova**:

- Uređenje javnih površina na području Općine Podravska Moslavina,

- Uređenje dječjih igrališta, groblja

- Revitalizacija zapuštenih javnih površina

- Manje ekološke akcije oko uklanjanja otpada sa javnih površina

- Održavanje, obnova i uređenje javnih prostora.

Na ovaj Javni poziv mogu se prijaviti nezaposlene osobe koje ispunjavaju uvjete propisane Mjerom javnog rada Hrvatskog zavoda za zapošljavanje.

Osobe u nepovoljnom položaju na tržištu rada, bez obzira na duljinu prijave u Evidenciji:

1. Osobe u nepovoljnom položaju na tržištu rada, bez obzira na duljinu prijave u Evidenciji:

* roditelji sa 4 i više malodobne djece, roditelji djece s teškoćama u razvoju, roditelji djece oboljele od malignih bolesti, roditelji udovci i roditelji djeteta bez upisanog drugog roditelja, osobe s invaliditetom, žrtve trgovanja ljudima, žrtve obiteljskog nasilja, azilant i stranac pod supsidijarnom, odnosno privremenom zaštitom kao i članovi njegove obitelji, liječeni ovisnici o drogama, povratnici s odsluženja zatvorske kazne unazad 6 mjeseci od dana podnošenja zahtjeva, osobe uključene u probaciju, pripadnici romske nacionalne manjine, beskućnici/e, hrvatski povratnici/useljenici iz hrvatskog iseljeništva

***Osobe koje se prijavljuju na Javni poziv moraju priložiti sljedeću dokumentaciju:***

* zamolbu za posao,
* presliku važeće osobne iskaznice,
* potvrdu (uvjerenje) o vremenu prijave u evidenciji Hrvatskog zavoda za zapošljavanje,
* osobe koje ostvaruju pravo na prijavu na ovaj Javni poziv bez obzira na duljinu prijave u evidenciju nezaposlenih osoba Hrvatskog zavoda za zapošljavanje, trebaju uz gore navedeno, podnijeti i odgovarajući dokaz o svom statusu na koji se pozivaju.

Pisane prijave na Javni poziv, sa traženim prilozima, ***podnose se:***

* putem pošte preporučeno ili
* osobnom predajom

**na adresu Općina Podravska Moslavina, J. J. Strossmayera 150, 31 530 Podravska Moslavina**

**S naznakom za „prijavu kandidata za Program zapošljavanje nezaposlenih osoba u javnim radovima na području Općine Podravska Moslavina za 2022. godinu“**

**Osobna dostava je svakim radnim danom od 07.00h do 11.00h zaključno do 27. svibnja 2022. do 11.00h.**

Osobe koje prema posebnim propisima ostvaruju pravo prednosti pri zapošljavanju imaju prednost u odnosu na ostale kandidate samo pod jednakim uvjetima. Osoba koja se u prijavi pozove na to pravo obvezna je priložiti odgovarajuće isprave kao dokaz o statusu te druge dokaze sukladno posebnom zakonu kojim je određeno to pravo. Osoba koja se poziva na pravo prednosti pri zapošljavanju na temelju Zakona o hrvatskim braniteljima iz Domovinskog rata i članovima njihovih obitelji, dužna je, osim dokaza o ispunjavanju traženih uvjeta natječaja, dostaviti sve dokaze iz članka 103. Zakona o hrvatskim braniteljima iz Domovinskog rata i članovima njihovih obitelji (dokazi potrebni za ostvarivanje prava prednosti pri zapošljavanju objavljeni su na sljedećoj poveznici: <https://branitelji.gov.hr/zaposljavanje-u-drzavnoj-sluzbi/843> ). Osoba koja se poziva na pravo prednosti pri zapošljavanju na temelju Zakona o civilnim stradalnicima iz Domovinskog rata, dužna je, osim dokaza o ispunjavanju traženih uvjeta natječaja, dostaviti sve dokaze iz članka 49. Zakona o civilnim stradalnicima iz Domovinskog rata (dokazi potrebni za ostvarivanje prava prednosti pri zapošljavanju objavljeni su na sljedećoj poveznici: <https://branitelji.gov.hr/zaposljavanje-u-drzavnoj-sluzbi/843> ).

Osoba koja se poziva na pravo prednosti pri zapošljavanju na temelju Zakona o profesionalnoj rehabilitaciji i zapošljavanju osoba s invaliditetom, dužna je, osim dokaza o ispunjavanju traženih uvjeta natječaja, dostaviti i dokaz o invaliditetu, s tim da se pod tim dokazom smatraju javne isprave o invaliditetu na temelju kojih se osoba može upisati u očevidnik osoba s invaliditetom iz članka 13. toga Zakona.

Nepravovremene i nepotpune prijave neće se razmatrati.

Po dobivanju suglasnosti HZZ-a s odabranim radnicima koji ispunjavaju uvjete HZZ-a biti će potpisani ugovori o radu na određeno vrijeme.

Ovaj javni poziv objavljuje se na oglasnoj ploči, web stranici Hrvatskog zavoda za zapošljavanje i web stranici Općine.

**Natječaj je otvoren od: 17.5.2022. do 27.05.2022. godine.**

 OPĆINSKI NAČELNIK

 Dominik Cerić